Recela 27 : Fukuroi (gweta)

Recela 27 : Fukuroi ~ 袋井 (JA)

Recela 27 : Fukuroi ( niponavon 袋井 ) tir tol-san-anyusteafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir tol-san-pereafa ke enk ise va greelt koe Fukuroi kaatoer.

 Greelt ke Fukuroi 
Recela ke Fukuroi ( niponavon 袋井宿 ) koe re Fukuroi widava koe Shizuoka winka tigiyir.Moni 1616 oxam zo inkeyer. Bak pelava, 195 kolna tigiyid, don 3 gidapa is 50 yorida. Sanelia tiyir dem mon 850 irubasik. Triguca ke widava va pokeuca ke baroya dopewapa ( Hattasan Sonei-ji  is Kasuisai is Yusan-ji ) dere impavantayar.

Gweta ke Hiroshige va toloya koyasa tolonga tildesa bravon ice domaf aal nedir. Ayikya va tey leve burmapa bene gama eloder. Anamef patectoy nutir dem rendafo zadayxo poke widama.

 Dere rupec 

 Stragela 

|style="vertical-align: top;"|

|}

Recela 27 : Fukuroi (gweta)
Recela 27 : Fukuroi  gweta)
Recela 27 : Fukuroi (gweta)